b'\n_START_ARTICLE_\nPlut\xc4\x83 (mijloc de transport)\n_START_PARAGRAPH_\nPluta este un mijloc de transport pe ap\xc4\x83 pentru persoane sau bunuri materiale dar mai ales pentru transportul lemnului din care este confec\xc8\x9bionat\xc4\x83 pluta._NEWLINE_ Pluta este format\xc4\x83 din mai mul\xc8\x9bi bu\xc8\x99teni sau trunchiuri de copaci, fixa\xc8\x9bi \xc3\xaempreun\xc4\x83, care plutesc pe ap\xc4\x83 f\xc4\x83r\xc4\x83 a poseda, ca vaporul, un mijloc autonom de locomo\xc8\x9bie, fiind transporta\xc8\x9bi de c\xc4\x83tre curentul apei._NEWLINE__NEWLINE_\xc3\x8en Germania o rut\xc4\x83 mai cunoscut\xc4\x83 este cea de pe pe r\xc3\xa2ul Isar. Ast\xc4\x83zi acest mijloc de transport pe ap\xc4\x83 devine tot mai atractiv pentru turi\xc8\x99ti._NEWLINE__NEWLINE_\xc3\x8en Rom\xc3\xa2nia ruta mai cunoscut\xc4\x83 a fost pe r\xc3\xa2ul Bistri\xc8\x9ba, exist\xc3\xa2nd \xc8\x99i o oper\xc4\x83 literar\xc4\x83 numit\xc4\x83 "Pluta\xc8\x99ii de pe Bistri\xc8\x9ba"._NEWLINE_Azi se pot \xc3\xaent\xc3\xa2lni \xc8\x99i unele plute cu v\xc3\xa2sle, p\xc3\xa2nze, sau cu motor, prev\xc4\x83zute cu o c\xc3\xa2rm\xc4\x83, dar \xc3\xaen mod normal o plut\xc4\x83  este dus\xc4\x83 de curentul apei._NEWLINE__NEWLINE_In anul  1947 Thor Heyerdahl a demonstrat practic, travers\xc3\xa2nd cu pluta Kon-Tiki Oceanul Pacific,  teoria care sus\xc8\x9binea originea american\xc4\x83 a polinezienilor. El a reu\xc8\x99it, \xc3\xaentr-o astfel de c\xc4\x83l\xc4\x83torie cu pluta, s\xc4\x83 navigheze din Peru, pe Oceanul Pacific, 7 800 km p\xc3\xa2n\xc4\x83 la Raroia-Atol, \xc3\xaen estul insulei Tahiti.'